ભારતનાં શહેરોમાં દરરોજ લગભગ હજારો ‘રોહન’ માર્ગ અકસ્માતમાં મૃત્યુ પામે છે અને તેનાં સ્નેહીજનો આવી જ યાતનાઓ માંથી પસાર થાય છે. છતાં ન તો રસ્તાઓ સુધરે છે ન તો વ્યવસ્થા સુધરે છે. બધું જ જેમનું તેમ રહે છે. વર્ષોથી બિસ્માર રસ્તાઓની ધાર પર માનવ-મહેરામણ વિઘ્નહર્તાની આરતીઓ ઉતાર્યા કરે છે. વિઘ્નો જેમનાં તેમ રહે છે. આસુંઓ વહેતા રહે છે અને અભિપ્રાયો લખાતાં રહે છે. ‘રોહન’ મરતાં રહે છે કેમ કે આપણે તેમનું મૃત્યુ સ્વીકારી લઈયે છીએ.